Näitus annab ülevaate kolme omanäolise helikunstniku algustest ja otsingutest, loomingust ja maailmavaatest. Kahtlemata väärivad kõik kolm heliloojat eraldi näitust, eraldi süvenemist ning käsitlemist. Ometi on huvitav ja intrigeeriv vaadata Eino Tambergi, Veljo Tormise ning Arvo Pärdi elu ning loomingut ühe näituse raamides ning nautida erinevaid värve,  mida nende kooseksisteerimine annab.